CELEX: E2016C0186
Language: lt
Date: 1476230400000
Title: 2016 m. spalio 12 d. ELPA priežiūros institucijos sprendimas Nr. 186/16/COL dėl Norvegijos vienetinio tarifo, taikomo 2016 m. pagal EEE susitarimo XIII priedo 66wm punkte nurodyto teisės akto (2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema) 17 straipsnį [2016/2052]

24.11.2016   
            
            
               LT
            
            
               Europos Sąjungos oficialusis leidinys
            
            
               L 318/52
            
         ELPA PRIEŽIŪROS INSTITUCIJOS SPRENDIMAS
   Nr. 186/16/COL
   2016 m. spalio 12 d.
   dėl Norvegijos vienetinio tarifo, taikomo 2016 m. pagal EEE susitarimo XIII priedo 66wm punkte nurodyto teisės akto (2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema) 17 straipsnį [2016/2052]
   ELPA PRIEŽIŪROS INSTITUCIJA,
   atsižvelgdama į teisės aktą, nurodytą EEE susitarimo XIII priedo 66u punkte (2004 m. kovo 10 d. Europos Parlamento ir Tarybos reglamentas (EB) Nr. 550/2004 dėl oro navigacijos paslaugų teikimo bendrame Europos danguje
       (1)), ypač į jo 16 straipsnio 1 dalį, ir į EEE susitarimo XIII priedo 66wm punkte nurodytą teisės aktą (2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema
       (2)) (toliau – Įgyvendinimo reglamentas (ES) Nr. 391/2013), ypač į jo 17 straipsnio 1 dalies d punktą, kurie abu suderinti su EEE susitarimu prie jo pridėtu 1 protokolu,
   kadangi:
   
               (1)
            
            
               Įgyvendinimo reglamentu (ES) Nr. 391/2013 nustatoma bendroji mokesčių už oro navigacijos paslaugas sistema. Bendroji mokesčių sistema yra būtinas elementas siekiant tikslų, numatytų veiklos rezultatų plane, nustatytame pagal EEE susitarimo XIII priedo 66t punkte nurodyto teisės akto (2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas)
                   (3)) 11 straipsnį ir EEE susitarimo XIII priedo 66xf punkte nurodytame teisės akte (2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas
                   (4)) (toliau – Reglamentas (ES) Nr. 390/2013);
            
         
               (2)
            
            
               teisės akte, nurodytame EEE susitarimo XIII priedo 66xe punkte (2014 m. kovo 11 d. Komisijos įgyvendinimo sprendimas 2014/132/ES, kuriuo nustatomi antrojo ataskaitinio laikotarpio (2015–2019 m.) visos Sąjungos oro eismo valdymo tinklo tiksliniai veiklos rodikliai ir įspėjamosios ribos
                   (5)) nustatomi visos Sąjungos oro eismo valdymo tinklo tiksliniai veiklos rodikliai, įskaitant maršrutinių oro navigacijos paslaugų ekonominio efektyvumo tikslą, išreikštą nustatytomis vieneto sąnaudomis teikiant tas paslaugas antrąjį ataskaitinį 2015–2019 m. laikotarpį imtinai;
            
         
               (3)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies b ir c punktus ELPA priežiūros institucija turi įvertinti Norvegijos iki 2015 m. birželio 1 d. pateiktus laikantis to reglamento 9 straipsnio 1 ir 2 dalyse nustatytų reikalavimų 2016 m. mokesčių zonų vienetinius tarifus. Atliekant tą vertinimą tikrinama minėtų vienetinių tarifų atitiktis įgyvendinimo reglamentams (ES) Nr. 390/2013 ir (ES) Nr. 391/2013;
            
         
               (4)
            
            
               ELPA priežiūros institucija su Eurokontrolės veiklos rezultatų apžvalgos skyriaus ir centrinės maršruto mokesčių tarnybos pagalba atliko vienetinių tarifų vertinimą, pasinaudodama Norvegijos pateiktais duomenimis ir papildoma informacija, taip pat nacionalinės priežiūros institucijos ataskaita dėl išlaidų, kurioms netaikomas išlaidų pasidalijimo mechanizmas, vertinimo;
            
         
               (5)
            
            
               remdamasi tuo vertinimu, Institucija nustatė pagal Įgyvendinimo reglamento (ES) Nr. 391/2013 17 straipsnio 1 dalies d punktą, kad Norvegijos pateikti 2016 m. mokesčių zonų vienetiniai tarifai atitinka įgyvendinimo reglamentus (ES) Nr. 390/2013 ir (ES) Nr. 391/2013;
            
         
               (6)
            
            
               pagal Įgyvendinimo reglamento (ES) Nr. 391/2013 17 straipsnio 1 dalies d punktą Norvegijai turėtų būti pranešta apie šią išvadą,
            
         PRIĖMĖ ŠĮ SPRENDIMĄ:
   1 straipsnis
   Norvegijos praneštas 2016 m. 381,42 NOK vertės maršruto vienetinis tarifas atitinka EEE susitarimo XIII priedo 66xf punkte nurodytą teisės aktą (2013 m. gegužės 3 d. Komisijos įgyvendinimo reglamentas (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas) ir EEE susitarimo XIII priedo 66wm punkte nurodytą aktą (2013 m. gegužės 3 d. Komisijos įgyvendinimo reglamentas (ES) Nr. 391/2013, kuriuo nustatoma bendroji mokesčių už oro navigacijos paslaugas sistema).
   2 straipsnis
   Šis sprendimas skirtas Norvegijai.
   
      Priimta Briuselyje 2016 m. spalio 12 d.
      
         
            ELPA priežiūros institucijos vardu
         
         Sven Erik SVEDMAN
         
            Pirmininkas
         
         Helga JÓNSDÓTTIR
         
            Kolegijos narė
         
      
   
   
      (1)  OL L 96, 2004 3 31, p. 10.
   
      (2)  OL L 128, 2013 5 9, p. 31.
   
      (3)  OL L 96, 2004 3 31, p. 1.
   
      (4)  OL L 128, 2013 5 9, p. 1.
   
      (5)  OL L 71, 2014 3 12, p. 20.